Ջոն Դևիսոն Ռոքֆելլեր Կրտսեր

Ջոն Դևիսոն Ռոքֆելլեր Կրտսեր (անգլ.՝ John Davison Rockefeller, Jr.հունվարի 29, 1874(1874-01-29)[…], Քլիվլենդ, Օհայո, ԱՄՆ - մայիսի 11, 1960(1960-05-11)[…], Թուսոն, Արիզոնա, ԱՄՆ), խոշոր մարդասեր և հայտնի Ռոքֆելլեր ընտանիքի անդամ։ 
«Standard Oil-ի» սեփականատեր, գործարար Ջոն Ռոքֆելլերի  միակ որդին և հայտնի Ռոկֆելլեր հինգ եղբայների հայրը։ Ջոն Ռոքֆելլերին սովորաբար անվանում են «Կրտսեր», որպեսզի տարբերեն նրան ավելի հայտնի հորից՝  «Ավագ» Ռոքֆելլերից։


== Բիզնես - կարիերա ==
Ինստիտուտն ավարտելուց հետո Ռոքֆելլեր Կրտսերը միանում է  հայրական բիզնեսին (1897 թվականի հոկտեմբերի 1-ից) և սկսում է նորաբաց ընտանեկան գրասենյակում («Standard Oil» շտաբում, Բրոդվեյ 26-ում) կարգի բերել գործերը։ Նա դառնում է «Standard Oil»-ի տնօրեն, իսկ ավելի ուշ Ջոն Մորգան U.S. Steel կազմակերպության տնօրեն, որը հիմնադրվել է է 1901 թվականին։ «Standard Oil»-ի տվյալ ժամանակվա տնօրեն Ջոն Դաստին Արչբոլդչի (Ռոքֆելլեր Ավագի ժառանգորդ) հետ ունեցած վեճից հետո, Ռոքֆելլեր Կրտսերը 1910 թվականին երկու կազմակերպություններն էլ լքեց և ֆինանսական մեքենայություններից զերծ մնալու համար սկսեց ակտիվորեն զբաղվել բարեգործությամբ։
Մեծ ճգնաժամի ընթացքում նա բարելավվեց և դարձավ 14 շենքերից բաղկացած  հսկայական կենտրոնի միակ ներդրողը։ Կենտրոնը գտնվում էր Մանհաթանում, ինչի արդյունքում նա դարձավ Նյու Յորքում անշարժ գույքի ամենախոշոր սեփականատերերից մեկը։
1921 թվականին նա իր հորից ստացավ quitable Trust Company-ի գրեթե 10% բաժնետոմս, ինչը նրան դարձրեց բանկի խոշորագույն բաժնետեր։ Հետագայում՝ 1930 թվականին, բանկը միավորվեց Chase National Bank-ի հետ (ներկայումս՝ JP Morgan Chase) և դարձավ տվյալ ժամանակում աշխարհի խոշորագույն բանկը։ Չնայած միավորումից հետո նրա բաժնետոմսերի ողջ փաթեթը կրճատվեց մինչև 4%, այդուհանդերձ նա դեռ շարունակում էր մնալ ամենախոշոր բաժնետերը, ինչի արդյունքում բանկը հայտնի դարձավ՝ որպես «Ռոքֆելլերների բանկ»։ 1960-ականներից, երբ նրա որդին՝ Դեվիդը, դարձավ բանկի նախագահը, մինչ օրս Ռոքֆելլերների ընտանիքը պահպանում է բանկի բաժնետոմսերի գրեթե 1%-ը։


== Բարեգործություններ ==

1913 թվականին հոր՝ Ջոն Ռոքֆելլերի և Ֆրեդերիկ Գեյթսի հետ հիմնադրել է Ռոքֆելլերների ֆոնդը՝ ԱՄՆ-ի առաջին բարեգործական ֆոնդերից մեկը։


== Պատկերասրահ ==

		
		


== Ընտանիք ==
1901 թվականի հոկտեմբերի 9-ին Ջոն Ռոքֆելլեր Կրտսերը ամուսնացավ ազդեցիկ սենատոր Նելսոն Օլդրիչի դստեր՝ Էմմի Օլդրիչ Գրինի հետ։ Այս ամուսնությունն ընդունվեց որպես տնտեսության և քաղաքականության մեծագույն միություն։ Առավել ևս հարսանիքը համարվեց իր ժամանակի  հանրային գլխավոր իրադարձությունը և ամենաշքեղը «ԱՄՆ-ի ոսկե դարի» դարաշրջանի համար։ Այն տեղի ունեցավ Aldrich Mansion-ում ՝ Ռոդ Այլընդ կղզու վրա։ Հրավիրյալների թվում էին  Standard Oil-ի և ուրիշ կազմակերպությունների ղեկավարներ։
Ամուսնական զույգն ունեցել է վեց երեխա՝ մեկ դուստր և հինգ որդի

Էբբի Ռոքֆելլեր Մաուզե (9 նոյեմբերի 1903 – 27 մայիսի 1976)
Ջոն Դ. Ռոքֆելլեր III (21 մարտի 1906 – 10 հուլիսի 1978)
Նելսոն Օլդրիչ Ռոֆելլեր (8 հուլիսի 1908 – 26 հունվարի 1979)
Լորենս Ռոքֆելլեր Սպելման (26 մայիսի 1910 - 11 հուլիսի 2004)
Ուինտրոպ Ռոքֆելլեր (1 մայիսի 1912 – 22 փետրվարի 1973)
Դեվիդ Ռոքֆելլեր (12 հունիսի 1915 - 20 մարտի 2017)


== Տե՛ս նաև ==
Ռոքֆելլեր կենտրոն
Ջոն Դևիսոն Ռոքֆելլեր


== Ծանոթագրություններ ==


== Գրականություն ==
Джон Рокфеллер Мемуары. — Репринтное издание. — М.: Альпина Паблишер, 2017. — 216 с. — ISBN 978-5-9614-6379-8


== Արտաքին հղումներ ==
Ջոն Դևիսոն Ռոքֆելլեր, ՋՌ, 1874—1960 / Biographical Memoirs of Fellows of the Royal Society 1960 vol 6 pp 247–257, plate, by G. W. Corner(անգլ.)